Sara Hector

**Sara Hector** (s. 4. syyskuuta 1992 Sandviken) on ruotsalainen alppihiihtäjä. Hän edustaa seuratasolla Kungsbergets AK:ta. Hän on suurpujottelun olympiavoittaja ja olympiahopeamitalisti, joukkuekilpailun nelinkertainen MM-mitalisti ja suurpujottelun nuorten maailmanmestari. Hänellä on kahdeksan maailmancupin osakilpailuvoittoa, kaikki suurpujottelusta.

Hector on kilpaillut maailmancupissa vuodesta 2009 lähtien. Hän saavutti ensimmäisen sijoituksensa kolmen parhaan joukossa Åren suurpujottelussa joulukuussa 2014 oltuaan toinen. Ensimmäisen osakilpailuvoittonsa hän saavutti myöhemmin samassa kuussa Kühtain suurpujottelussa. Suurpujottelun maailmancupissa hän sijoittui kaudella 2014–2015 neljänneksi. Hän oli kaudella 2020–2021 toinen Courchevelin suurpujottelussa. Kaudella 2021–2022 Hector oli joulukuussa Courchevelin ensimmäisessä suurpujottelussa toinen ja voitti jälkimmäisen kilpailun. Lienzin suurpujottelussa hän sijoittui kolmanneksi. Tammikuussa hän voitti Kransjka Goran ja Kronplatzin suurpujottelut. Maaliskuussa hän oli Lenzerheiden suurpujottelussa kolmas. Hän sijoittui suurpujottelucupissa toiseksi ja maailmancupin kokonaiskilpailussa seitsemänneksi. Kaudella 2022-2023 hän sijoittui Killigtonin suurpujottelussa kolmanneksi. Sestrieren suurpujottelussa hän sijoittui toiseksi. Kronplatzin jälkimmäisessä suurpujottelussa hän sijoittui kolmanneksi. Åren suurpujottelussa hän sijoittui kolmanneksi. Maailmancupin kokonaiskilpailussa hän oli kymmenes. Kaudella 2023–2024 hän sijoittui Lienzin suurpujottelussa kolmanneksi. Hän sijoittui Flachaun pujottelussa kolmanneksi. Hän voitti Jasnan suurpujottelun. Hän sijoittui jaetulle toiselle sijalle Kronplatzin suurpujottelussa. Hän sijoittui toiseksi Åren suurpujottelussa. Hän oli maailmancupin kokonaiskilpailussa neljäs ja suurpujottelucupissa kolmas. Kaudella 2024–2025 hän voitti Killingtonin suurpujottelun ja oli Semmeringin suurpujottelussa toinen. Hän voitti Kransjka Goran suurpujottelun. Hän sijoittui kolmanneksi Flachaun pujottelussa. Hän sijoittui toiseksi Courchevelin pujottelussa. Hän sijoittui kolmanneksi Sun Valleyn suurpujottelussa. Hän oli viides maailmancupin kokonaiskilpailussa ja kolmas suurpujottelucupissa. Kaudella 2025–2026 hän sijoittui toiseksi Tremblantin jälkimmäisessä suurpujottelussa sekä kolmanneksi Semmeringin ja Kronplatzin suurpujotteluissa. Hän voitti Splinderuv Mlynin suurpujottelun. Hän oli suurpujottelucupissa kolmas ja maailmancupin kokonaiskilpailussa yhdeksäs.

Hector voitti suurpujottelussa juniorien MM-kultaa vuonna 2011 ja osallistui samana vuonna ensimmäisiin aikuisten MM-kisoihinsa. Tuolloin hän oli voittamassa pronssia joukkuekilpailusta ja sijoittui suurpujottelussa seitsemänneksitoista. Schladmingin MM-kilpailuissa 2013 hän oli superalppiyhdistetyssä yhdeksäs ja Sotšin olympialaisissa 2014 samassa lajissa kolmastoista. Hän sai Vailin / Beaver Creekin MM-kilpailuissa 2015 joukkuekilpailussa pronssia ja sijoittui suurpujottelussa kymmenenneksi. Sankt Moritzin MM-kilpailuissa 2017 hän oli suurpujottelussa yhdeksäs ja Pyeongchangin olympialaisissa 2018 kymmenes. Åren vuoden 2019 MM-kilpailuissa Hector sijoittui suurpujottelussa seitsemänneksi. Cortina d'Ampezzon MM-kilpailuisas 2021 hän saavutti hopeaa joukkuekilpailussa ja oli kolmastoista pujottelussa. Pekingin olympialaisissa 2022 hän voitti kultaa suurpujottelussa.  Courchevelin / Méribelin MM-kilpailuissa 2023 hän oli pujottelussa seitsemäs, parisuurpujottelussa kahdeksas ja suurpujottelussa kolmastoista. Saalbachin MM-kilpailuissa 2025 hän saavutti pronssia sekajoukkuekilpailussa ja oli kuudes suurpujottelussa. Milanon ja Cortinan olympialaisissa 2026 hän sai suurpujottelussa hopeaa.

## Maailmancupin osakilpailuvoitot

## Lähteet

## Aiheesta muualla
* Hectorin kotisivut